ಈ ಹಿಂದೆ ಔಟರ್ ರೇಂಜ್ ಅಲ್ಲಿ
ಜಾಮೀನು $5,00,000.
ಆರೋಪಿಯನ್ನು ನ್ಯಾಯಾಲಯಕ್ಕೆ ಹಾಜರುಪಡಿಸಬೇಕು
ಇಲ್ಲಾ ಆಬಟ್ ರಾಂಚಿನ ಹಕ್ಕು ಪತ್ರವನ್ನು ಮುಟ್ಟುಗೋಲು ಹಾಕಿಕೊಳ್ಳಲಾಗುವುದು.
ಬಿಲ್ಲಿ, ಪುಟ್ಟ, ನಿನಗೆ ಗುಂಡು ತಗುಲಿತು.
ಯಾರು ಮಾಡಿದ್ದು? ಇದೆಂಥಾ ತಿರುವು ಬಂತು ಈ ಕಥೆಯಲ್ಲಿ.
ಈಗೇನು ಮಾಡ್ತೀಯ, ವೇನ್?
"ನನ್ನ ಶತ್ರುಗಳ ಮೇಲೆ ಸೇಡು ತೀರಿಸಿಕೊಳ್ಳುವೆ."
ಇಲ್ಲೊಂದು ರುಚಿಕರವಾದ ತಿಂಡಿ ಇದೆ.
ವೇನ್ ಟಿಲ್ಲರ್ಸನ್.
- ಎಲ್ಲೋಗ್ತಿದ್ದೇವೆ? - ವಿಶೇಷ ಸ್ಥಳಕ್ಕೆ.
ನನ್ನ ಮೊಮ್ಮಗಳು ಏಮಿ ನಿನ್ನೆ ರಾತ್ರಿ ಕಾಣೆಯಾದಳು.
ನಿಮ್ಮ ಸಹಾಯ ಕೋರಿ ಭಿತ್ತಿಪತ್ರಗಳು...
- ಮೊದಲು ತಾಯಿ, ಈಗ ಮಗಳು. - ಎಷ್ಟು ಭಯಾನಕ.
ಅವಳ ಮಗ ಟಿಲ್ಲರ್ಸನ್ ಮಗನ ಕೊಂದ.
ನೀವು ಹೇಳುವುದು ನನಗೆ ಕೇಳಿಸುತ್ತೆ.
ಬೇವರ್ಸಿಗಳಾಗಬೇಡಿ.
ಕಾಣೆಯಾಗಿದ್ದಾಳೆ
- ಏಮಿ ಕಾಣೆಯಾಗಿದ್ದಾಳೆ. ನಾನು ಬರಲಾರೆ, ಮರಿಯಾ. - ನನಗೆ ಅರ್ಥವಾಗುತ್ತೆ.
ನಿನ್ನ ತಂದೆ ನನಗೆ ಗೊತ್ತಾ?
ಹೌದು. ಅವರ ಹೆಸರು ರಾಯಲ್ ಆಬಟ್.
ನೀವು ಬಂದ ಕೂಪದಿಂದಲೇ ನಾನೂ ಬಂದೆ.
ಬ್ರಹ್ಮಾಂಡವು
ಗುಣಪಡಿಸಲು ಯೋಗ್ಯವಾದ ಮಹಿಳೆಯರನ್ನು ಆಯ್ಕೆ ಮಾಡುತ್ತದೆ.
ತಾವಾಗಿ ವಿನಮ್ರಗೊಳ್ಳುವ ಮಹಿಳೆಯರು.
ಮೋಕ್ಷದ ಮಾರ್ಗಕ್ಕಾಗಿ ತಮ್ಮ ಸರ್ವಸ್ವವನ್ನೂ
ತ್ಯಾಗ ಮಾಡಲು ಸಿದ್ಧರಿರುವವರು.
ಬ್ರಹ್ಮಾಂಡಕ್ಕೆ ಆರಂಭವೂ ಇಲ್ಲ, ಅಂತ್ಯವೂ ಇಲ್ಲ.
ಆದರೆ ಅದರಲ್ಲಿ ಬೆಳೆಯಲು,
ಗುಣವಾಗಲು,
ಅನಂತ ಅವಕಾಶಗಳಿವೆ.
ಈ ಬ್ರಹ್ಮಾಂಡದಲ್ಲಿರುವ
ಪ್ರತಿ ರಹಸ್ಯವನ್ನು ಕಲಿಯಲು, ನಾನು ನಿಮಗೆ ಮಾತು ಕೊಡುವೆ...
ಸಂದೇಶಕ್ಕೆ ತಮ್ಮನ್ನು ತಾವು ಅರ್ಪಿಸಿಕೊಳ್ಳುವವರಿಗೆ
ಬ್ರಹ್ಮಾಂಡದ ರಹಸ್ಯಗಳು ತೆರೆದುಕೊಳ್ಳುತ್ತವೆ.
ಆದರೆ ಸದ್ಯಕ್ಕೆ,
ನಾವು ಗುಣವಾಗೋಣ.
ಔಟರ್ ರೇಂಜ್
- ಆರಾಮಿದ್ದೀಯಾ? - ಹಾಂ.
ನೀನು ರಾತ್ರಿಯೆಲ್ಲಾ ಒದ್ದಾಡುತ್ತಿದ್ದೆ.
ಹಾಂ.
ಏಮಿ ಇಲ್ಲಿದ್ದಳು.
ಒಬ್ಬಳೇ.
ಜಗತ್ತಿನ ಅಂಚಿನಿಂದ ನಡೆದು ಬಂದಂತೆ ಕಾಣುತ್ತಿದ್ದಳು.
ಅವಳು ಇಲ್ಲಿದ್ದಳು, ಆದರೆ ಮನೆ ಇರಲಿಲ್ಲ.
ಅದನ್ನು ನೆಲಸಮ ಮಾಡಿದ್ದರು,
ಪ್ರತಿಯೊಂದು ಮೂಲೆಯನ್ನೂ.
"ಅದನ್ನು ಸರಿ ಮಾಡು" ಅಂತ ಹೇಳುತ್ತಿದ್ದಳು.
"ಅದನ್ನು ಸರಿ ಮಾಡು."
ನಮ್ಮನೆ ಬಿದ್ದುಹೋಗಿತ್ತಾ?
ಹೌದು.
ಅದು ಕನಸಷ್ಟೇ.
ಹೇ. ಎಲ್ಲಿಗೆ ಹೋಗುತ್ತಿದ್ದೀಯಾ?
ಚರ್ಚಿಗೆ.
ಬೈಬಲ್ ಓದಿ ಅವಳಿಗೆ ಕುತೂಹಲ ಮೂಡಿದೆ.
ಅವಳು ಹೋದರೆ ನಿನಗೆ ಪರವಾಗಿಲ್ವಾ?
ಅವಳೊಂದಿಗೆ ಮಾತಾಡಿದೆ. ಪಾದ್ರಿಗೆ ಹೇಳಿದೆ.
ಹೇ, ಆಟಂ! ನಾವು ಮಾತನಾಡಿದ್ದು ನೆನಪಿರಲಿ.
ನಡೆಯುತ್ತಿದ್ದಾಳಾ?
- ರಾತ್ರಿ ಪವಾಡಸದೃಶವಾಗಿ ಗುಣವಾದಳಾ? - ಅದು ಅನುಮಾನವೇ.
ಸ್ವಲ್ಪ ಕಾಫಿ ಮಾಡುತ್ತೇನೆ.
- ನೀನು ನ್ಯಾಯಾಲಯಕ್ಕೆ ಹೋಗಲು ಸಿದ್ಧನಾಗು. - ಸರಿ.
ಒಳಬರುವ ಕರೆ ಅಪ್ಪ
ಹಾಂ?
ಹಾಂ, ಸಿಗ್ತೀವಿ ಅಲ್ಲಿ.
ಸರಿ.
- ಶುಭೋದಯ. - ಹೇ.
ಚೆನ್ನಾಗಿ ನಿದ್ದೆ ಬಂತಾ?
ಅಷ್ಟೇನಿಲ್ಲ.
ನಿನಗೆ?
ಅಷ್ಟೇನಿಲ್ಲ.
ನನ್ನ ಅಪ್ಪನ ಕರೆ.
ನಾನು ಬೇಗ
ನ್ಯಾಯಾಲಯಕ್ಕೆ ಹೋಗಬೇಕು.
ಬರ್ತೀಯಾ?
ನಿನ್ನ ಪೋಷಕರಿಗೆ ನನ್ನನ್ನು ಪರಿಚಯಿಸಲು ನ್ಯಾಯಾಲಯ ಸೂಕ್ತ ಜಾಗ ಅಲ್ಲ.
- ಸರಿಯೇ. - ಹೌದು.
ನೀನು ಹಿಂತಿರುಗುವವರೆಗೂ ನಾನು ಇಲ್ಲಿಯೇ ಇರುತ್ತೇನೆ.
ಏಮಿ ರೆಬೆಕ್ಕಾ ಜೊತೆ ಇರೋದು ಶುಭ ಸುದ್ದಿ ಅಲ್ಲದಿರಬಹುದು,
ಆದರೆ ಒಂದು ಪ್ರಶ್ನೆಗಂತೂ ಉತ್ತರ ಸಿಕ್ಕಿತಲ್ಲ.
ಹೌದು.
ಆರಾಮಾಗಿದ್ದೀಯಾ?
ಒಳ್ಳೆಯದು.
ಹೋಗಿ ತಯಾರಾಗು, ಒಳ್ಳೆಯದಾಗಲಿ.
ಏನಾದರೂ ಬದಲಾದರೆ ನಮಗೆ ತಿಳಿಸಿ.
ನನ್ನ ಮಗನಿಗಾಗಿ ನೀವು ಮಾಡಿದ ಎಲ್ಲದಕ್ಕೂ ಧನ್ಯವಾದ.
ಅವರು ಬೇಗ ಗುಣಮುಖವಾಗುತ್ತಾರೆ.
ಅದರಲ್ಲೂ ನೀವು ಪಾರ್ಶ್ವವಾಯುವಿನಿಂದ ಚೇತರಿಸಿಕೊಂಡಿದ್ದೀರಿ.
ಅದು ಪವಾಡ ಅಲ್ಲದಿದ್ದರೆ...
ಹೌದು, ಹೌದು, ಹೌದು. ಪವಾಡವೇ.
- ಧನ್ಯವಾದಗಳು, ವಿದಾಯ. -"ವಿದಾಯ"?
ಹೇ...
ಎಲ್ಲಿಗೆ ಹೋಗುತ್ತಿದ್ದಾರೆ?
ಯಾರೋ ಅಪರಿಚಿತರಿಗೆ ಇವನ ಜವಾಬ್ದಾರಿಯನ್ನು ವಹಿಸುವುದು ಬೇಡ.
ಅದು ನಮ್ಮದು.
ನಮ್ಮದಾ?
ಅಪ್ಪ, ನಾನು ನರ್ಸ್ ಅಲ್ಲ.
ನೀನು ಅವನ ಸಹೋದರ. ರಕ್ತಸಂಬಂಧವೇ ಎಲ್ಲಕ್ಕಿಂತ ಪ್ರಮುಖವಾದದ್ದು.
- ಅಪ್ಪ, ನಮ್ಮಲ್ಲಿ ಹಣವಿದೆ. -"ಹಣವಿದೆಯಾ"?
ನಮಗೆ ಇರೋದು ಬಿಲ್ಲಿಯನ್ನು ಗುಣವಾಗಿಸುವ ಜವಾಬ್ದಾರಿ.
ಸರಿ. ನಾನು...
ಪಶ್ಚಿಮದ ಹುಲ್ಲುಗಾವಲನ್ನು ಗಮನಿಸುತ್ತೇನೆ.
- ಆಬಟ್ ರನ್ನು ನಿಭಾಯಿಸುವೆ. - ಸರಿ, ಎಲ್ಲಿಂದ ಶುರು ಮಾಡೋಣ?
ಮತ್ತೆ...
ನಿನ್ನ ತಮ್ಮನನ್ನು ನೋಡಿಕೋ,
ಆಗ ನಾವಿಬ್ಬರೂ ಪಶ್ಚಿಮದ
ಹುಲ್ಲುಗಾವಲಿನ ಬಗ್ಗೆ ಗಂಡಸರಂತೆ ಚರ್ಚಿಸೋಣ.
ಆಬಟ್ಟರ ಜೊತೆ ಭೇಟಿ ಇದೆ.
ಏನು ನಡೆಯುತ್ತಿದೆ?
ಡ್ಯೂಟರಾನಮಿ, ಮಗನೇ.
"ನಿನ್ನ ಸೋದರನನ್ನು ನೋಡಿಕೋ."
ಆ ಪಾದ್ರಿ ಏನಾದರೂ ಬಂದರೆ, ಅವನ ಗುಂಪಿನ ಜೊತೆ ತುಂಬಾ ಪ್ರವಚನ
ಕೊಡೋ ಹಾಗೆ ಮಾಡಬೇಡ.
ಶುಭೋದಯ, ನ್ಯಾಯಾಧೀಶ ಪೆಟ್ಟಿಗ್ರು.
ನಿಮ್ಮಂಥ ಪ್ರತಿಷ್ಠಿತ ನ್ಯಾಯಾಧೀಶರ ಮುಂದೆ ನಿಲ್ಲುವುದೇ
ಒಂದು ಸಂತೋಷ...
ಬಾರ್ನಿಯವರೇ, ಪೆರ್ರಿ ಆಬಟ್ ಎಲ್ಲಿ?
ಯುವರ್ ಆನರ್, ಇವು ಅಸಾಧಾರಣ ಸಂದರ್ಭಗಳು.
ಏಮಿ ಆಬಟ್ ಮೂರು ದಿನಗಳ ಹಿಂದೆ ನಾಪತ್ತೆಯಾದಳು.
ಅವಳ ತಂದೆ ದುಃಖಭರಿತನಾಗಿ
ತನ್ನ ಮಗಳನ್ನು ಹುಡುಕಲು ಹೋಗಿದ್ದಾನೆ.
ನಿಜವೇ, ಮಿಸ್ಟರ್ ಅಂಡ್ ಮಿಸೆಸ್ ಆಬಟ್?
ಹೌದು, ಸರ್.
ಡೆಪ್ಯುಟಿ ಕ್ಯಾಟ್ಲೆಟ್ ಪ್ರಕಾರ, ರೋಡಿಯೋದ ಆ ರಾತ್ರಿ
ಏಮಿ ಆಬಟ್ ತಾನಾಗೇ ತನ್ನ ತಾಯಿಯ ಜೊತೆ ಹೋದಳು ಅಂತ ನೋಡಿದ ಸಾಕ್ಷಿಗಳಿದ್ದಾರೆ.
ಅದು ನಿಜವೇ?
ನಿಮ್ಮ ಮೌನ ನೋಡಿದರೆ ಹೌದು ಅನಿಸುತ್ತೆ.
ನಿಮ್ಮ ಕಕ್ಷಿದಾರರಿಗೆ
ಗೊತ್ತಿದ್ದರೆ, ಗೈರುಹಾಜರಿಗೆ ಕ್ಷಮೆ ಇಲ್ಲ.
ಹಾಗಾದರೆ ಪೆರ್ರಿಗೆ ಗೊತ್ತೇ?
ಅಯ್ಯಾ, ನನ್ನ ಮಗ ಒಳ್ಳೆಯವನು, ಅವನಿಗೆ ಒಳ್ಳೆಯದ್ದು, ಕೆಟ್ಟದ್ದರ
- ವ್ಯತ್ಯಾಸ ಗೊತ್ತಿದೆ. - ನನ್ನ
ಮಗನೂ ಒಳ್ಳೆಯವನೇ, ಆದರೆ ಕೊಲೆಯಾಗಿದ್ದಾನೆ.
ಟಿಲ್ಲರ್ಸನ್, ದಯಮಾಡಿ.
- ನನಗನಿಸಿತು... - ಅಯ್ಯಾ, ನನ್ನ ಮಗ
ತನ್ನ ಹೆಂಡತಿ ಜೊತೆ ರಾಜಿ ಮಾಡಿಕೊಂಡು
ಮಗಳನ್ನು ಕರೆತರಲು ಹೋದ.
ಟಿಲ್ಲರ್ಸನ್ ಅವರೇ!
ರಾಯಲ್, ಕುಳಿತುಕೊಳ್ಳಿ.
ಯುವರ್ ಆನರ್, ಈ ಸಂದರ್ಭ ಪೆರ್ರಿಗೆ ಶಿಕ್ಷೆ ಬೇಡ.
ಇಂದು ಆಬಟ್ ರಾಂಚ್ ಕುರಿತಾಗಿದೆ.
ನೀವು ಹೇಳಿದ್ದು ಸರಿ, ಬಾರ್ನಿ.
ಪೆರ್ರಿ ಆಬಟ್ ಜಾಮೀನನ್ನು ಉಲ್ಲಂಘಿಸಿದ್ದಾನೆ.
ಅವನ ಗೈರುಹಾಜರಿಯನ್ನು ಮುಟ್ಟುಗೋಲಿನ ಸೂಚನೆ ಎಂದು ಪರಿಗಣಿಸಲಾಗುತ್ತದೆ.
ಆಬಟ್ ಅವರೇ, ಕೋರ್ಟಿಗೆ ನಿಮ್ಮ ಮನವಿ ನಿಜವೇ ಆಗಿದ್ದರೂ,
ನೀವೇ ತಡ ಮಾಡಿಸುತ್ತಿರುವಂತಿದೆ.
ಹಾಗಾಗಿ ನೀವು, ಸೋಮವಾರದ ಒಳಗೆ
$500,000 ಪಾವತಿಸಬೇಕಾಗುತ್ತದೆ
ಇಲ್ಲದಿದ್ದಲ್ಲಿ ನಿಮ್ಮ ಜಮೀನು ಮುಟ್ಟುಗೋಲಾಗುತ್ತದೆ.
- ಇದು ನಿನ್ನಿಂದಲೇ, ವೇನ್. - ಇದು ಪ್ರಯೋಜನವಿಲ್ಲ, ರೆಟ್.
ಮಾನ್ಯರೇ, ಸೋಮವಾರದೊಳಗೆ ಅಷ್ಟು ಹಣ ಪಾವತಿಸಲು ಅವರಿಗೆ ಸಾಧ್ಯವಿಲ್ಲ.
ನಿಮ್ಮ ಕಕ್ಷಿದಾರರಿಗೆ ಬೇರೆ ದಾರಿಗಳೂ ಇವೆ.
ಸೆಸಿಲಿಯಾ, ರಾಯಲ್...
ನನ್ನನ್ನು ಕ್ಷಮಿಸಿ.
ಬೇವರ್ಸಿ ಮಗನೇ.
ಹೇ, ಹೇ. ತಡಿ. ಬೇಡ. ಅವನಿಗೆ ಅದೇ ಬೇಕು.
- ಅವನಿಗೆ ಅದೇ ಬೇಕು. ಬೇಡ. - ಹೌದು.
ಧನ್ಯವಾದ, ಟಾಡ್. ಕರೆ ಮಾಡುತ್ತೇವೆ.
ರೆಟ್, ನೀನು ಮರಿಯಾಳನ್ನು ಕರೆತರಬಾರದೇ? ನಿನ್ನ ಗೆಳತಿ.
ಜಮೀನು ಇರುವಾಗಲೇ ಅದನ್ನು ಬಳಸಿಕೊಳ್ಳೋಣ.
ಸರಿಯಮ್ಮ.
ಪ್ರತೀಕಾರ, ರಾಯಲ್.
ಟ್ರೆವರ್ ಮತ್ತು ಬಿಲ್ಲಿಗಾಗಿ.
ನಿನ್ನ ಮಕ್ಕಳಿಗೆ ನಡೆದ ಘೋರ ಅನ್ಯಾಯ ಏನು ಗೊತ್ತಾ?
ಅವರು ನಿನಗೆ ಹುಟ್ಟಿದ್ದು.
ಧನ್ಯವಾದ.
ಸ್ವಾಗತ. ನೀನು ಬರುತ್ತೀಯ ಎಂದಳು ಸೆಸಿಲಿಯಾ.
ನಿನ್ನನ್ನು ಕೇಳಬೇಕು ಅಂತಿದ್ದೆ, ಆರಾಮಾಗಿದ್ದೀಯಾ?
ಸದ್ಯಕ್ಕೆ ಅಷ್ಟೇನಿಲ್ಲ, ಆದರೂ ಪರವಾಗಿಲ್ಲ.
ನಾನು ಆಟಂ.
ಸ್ವಾಗತ, ಆಟಂ.
ಆ ದಿನದ ಬಗ್ಗೆ ನಾನು ಕ್ಷಮೆ ಕೇಳಬೇಕಿತ್ತು.
ನಾವೆಲ್ಲರೂ ಸಂಯಮ ತಪ್ಪುತ್ತೇವೆ,
ಸರಿಯಾದದ್ದನ್ನೇ ಮಾಡ್ತಿದ್ದೇವೆ ಅಂದುಕೊಂಡಾಗಲೂ.
ನನ್ನ ಬಗ್ಗೆ ಹೇಳ್ತಿದ್ದೀರಾ, ಸಭೆಯ ಬಗ್ಗೆನಾ?
ಯಾರೂ ಪರಿಪೂರ್ಣರಲ್ಲ.
ಆಟಂ, ಎಂದಾದರೂ ಚರ್ಚ್ ಕುಟುಂಬದ ಭಾಗವಾಗಿದ್ದೀಯಾ?
ಇಲ್ಲ. ನಾನೊಂದು ಧರ್ಮಪ೦ಥದಲ್ಲಿದ್ದೆ.
ಪಾದ್ರಿ ಕೆನ್, ಹೋಗಲು ತಯಾರಿದ್ದೇವೆ.
ಒಂದು ನಿಮಿಷದಲ್ಲಿ ಬರುವೆ. ಧನ್ಯವಾದ.
ಇಂದು ಯಾಕೆ ಇಲ್ಲಿ ಬಂದಿರುವೆ ಎಂದು ಕೇಳಬಹುದೇ?
ಎಫೆಸಿಯನ್ಸ್ 4:11.
"ಮತ್ತು ಆತ ಕೆಲವು ಧರ್ಮಪ್ರಚಾರಕರು, ಕೆಲವು ಪ್ರವಾದಿಗಳು,
"ಕೆಲವು ಸುವಾರ್ತಾಬೋಧಕರು,
"ಕೆಲ ಪಾದ್ರಿಗಳು ಮತ್ತು ಗುರುಗಳ ಕೊಟ್ಟನು."
ಗುರು ಎಂಬ ಕಲ್ಪನೆ,
ಅಥವಾ ಶಿಕ್ಷಕರೆಂದರೆ ನನಗೆ ತುಂಬಾ ಇಷ್ಟ.
ಚರ್ಚನ್ನು ಸೇರಲು ಯಾರೂ ಈ ಪದ್ಯವನ್ನು ಬಳಸಿಲ್ಲ
ಅಂತ ಅನಿಸುತ್ತೆ, ಆದರೆ ಈಗ ನನಗೆ ಆಸಕ್ತಿ ಮೂಡಿದೆ.
ಒಂದೊಂದೇ ಹೆಜ್ಜೆ ಮೂಲಕ ಸಾಗುವುದೇ ಬುದ್ಧಿವಂತಿಕೆ. ಹೋಗೋಣವೇ?
ಈ ಕಡೆ.
ವಯೋಮಿಂಗ್ ಚಾಲಕರ ಪರವಾನಗಿ
ನನ್ನ ಅತ್ಯುತ್ತಮ ಚಿತ್ರವೇನಲ್ಲ.
ಈಗಷ್ಟೇ ಜೈಲಿಂದ ಹೊರಬಂದಂತಿದ್ದೀಯ.
ನಮ್ಮ ಮನೆಯಲ್ಲಿ ನಗುವುದು ಸಾಮಾನ್ಯವಾಗಿರಲಿಲ್ಲ.
ಹೇಳ್ತೀನಿ ಕೇಳು,
ನಾವಿಬ್ಬರೂ ಒಂದು ದಿನ ಹ್ಯಾಂಡ್ಸಮ್ ಗೆ ಹೋಗಿ, ಬಿಯರ್ ಕುಡಿಯೋಣ.
ಕೆಟ್ಟ ರಾಯಲ್ ವಿಚಾರಗಳನ್ನೆಲ್ಲಾ ಹೇಳುವೆಯಂತೆ.
ಅಲ್ಲಿಯವರೆಗೆ ನೀನು ಹೊಂದಿಕೊಳ್ಳಬೇಕು.
ನೀನು ಒಬ್ಬರನ್ನು ಭೇಟಿಯಾಗಬೇಕು.
ಹೋದ ಸಲ ವೇನ್ ಟಿಲ್ಲರ್ಸನ್ ತೋರಿಸಿದ್ರಿ.
ಈ ಸಲ ಅಲ್ಲ.
ನಮಸ್ಕಾರ.
ಹಾಕಿಕೊಂಡು ನೋಡುವವರೆಗೂ ಯಾವುದು ಚೆನ್ನಾಗಿದೆ ಅಂತ ಗೊತ್ತಾಗಲ್ಲ.
- ತೋರಿಸಲೇ? - ಖಂಡಿತ.
ಇದನ್ನು ಪ್ರಯತ್ನಿಸಿ.
ತಗೊಳ್ಳಿ.
ಅಬ್ಬಾ, ಈ ಸ್ಟೆಟ್ಸನ್ ನಿಮಗಾಗಿಯೇ ಮಾಡಿಸಿದಂತಿದೆ.
ಗೊತ್ತಾ, ತಪ್ಪು ಟೋಪಿ ಧರಿಸುವ ಕೌಬಾಯ್
ಈ ಜಗತ್ತಿನಲ್ಲಿ ತನ್ನ ಸ್ಥಾನವನ್ನು ಅರಿಯದವನು.
ನನಗೆ ದನಗಾಹಿಗಳ ಟೋಪಿ ಆದರೆ ಸರಿ.
ಸರಿ ಬಿಡಿ. ಇಲ್ಲಿ ನೋಡೋಣ.
ನನ್ನ ಮಾಜಿ ಪತಿ ಕೂಡ ದನಗಾಹಿ ಆಗಿದ್ದ ಗೊತ್ತಾ?
ಅದಕ್ಕೇ ಅವನು ನನ್ನ ಮಾಜಿ ಪತಿ ಆದ.
ಮಿಸ್ ಥರ್ಬೀ, ಸರಸವೇ?
- ನಾನು ಹುರುಪಿನಿಂದ ಇರಬೇಕು. - ಹೌದಮ್ಮ, ನೀವಿರಬೇಕು.
ಹೇಗಿದ್ದೀಯಾ, ರಾಯಲ್?
ಬೆನ್, ಇವರು ಶ್ರೀಮತಿ ಥರ್ಬೀ. ಈಕೆ ನಮಗೆ...
ಹೇಳಬೇಡ ಅಷ್ಟೇ.
ಆಯ್ತಮ್ಮ.
ಈ ಅಂಗಡಿಯನ್ನು ಅವರ ಕುಟುಂಬ 80 ವರ್ಷಗಳಿಂದ ನಡೆಸುತ್ತಿದ್ದಾರೆ.
ಹೌದು.
ನಿಮ್ಮ ಭೇಟಿ ಸಂತೋಷ ಆಯಿತು. ನಿಮ್ಮ ಸಹಾಯಕ್ಕೆ ನಾನು ಋಣಿ.
ಸರಿ.
ಕೊಡಿ, ಅವುಗಳನ್ನು ಕಟ್ಟಿ ಕೊಡುತ್ತೇನೆ.
ಧನ್ಯವಾದ, ಮೇಡಮ್.
ಶ್ರೀಮತಿ ಥರ್ಬೀ, ನೀವು ಹೋಗುವ ಮೊದಲು. ಬೆನ್, ನಿನ್ನ ಆ ಫೋಟೋ ತೋರಿಸು.
ಥರ್ಬೀಯವರೇ, ನಿಮಗೆ ಈ ಊರಿಗೆ ಬರೋ ಎಲ್ಲರೂ ಗೊತ್ತು.
ಈ ಯುವತಿಯನ್ನೇನಾದರೂ ನೋಡಿದ್ದೀರಾ?
ಇಲ್ಲ, ನೋಡಿಲ್ಲ ಅನ್ಸುತ್ತೆ.
ಆದರೆ ತುಂಬಾ ಚೆಂದದ ಕುಟುಂಬ.
ಇವಳು ಕಾಣೆಯಾಗಿದ್ದಾಳಾ?
ಹೌದಮ್ಮ.
ಕೆಲವೊಮ್ಮೆ ಜನರು ಅವರಿಗೆ ಬೇಕಾದ ಜಾಗವನ್ನು ಅರಸಿ, ಎಲ್ಲವನ್ನೂ ಪರಿಹರಿಸಿಕೊಂಡು,
ನಂತರ ಹಿಂತಿರುಗುತ್ತಾರೆ.
ಸಮಯ ಕೊಡಿ, ಸರಿನಾ?
- ಹಾಂ. ಧನ್ಯವಾದ. - ಧನ್ಯವಾದ.
ಆಕೆ ನನ್ನ ಸೋದರಿಯ ಮೊಮ್ಮಗಳು.
ನನ್ನ ಕೊನೆಯ ಜೀವಂತ ಸಂಬಂಧಿ.
ಆಕೆಗೆ ಗೊತ್ತಾ?
ಏನೂ ಗೊತ್ತಿಲ್ಲ.
ನಿಮಗೆ ಹೇಗೆ ಸಿಕ್ಕರು?
ಊರಿನ ದಾಖಲೆ ಪತ್ರಗಳಲ್ಲಿ ಸ್ವಲ್ಪ ಹುಡುಕಿದೆ.
ಇಸಬೆಲ್ಲಾ, ನನ್ನ ಸಹೋದರಿ.
ಅವಳಿಗೆ 15 ವರ್ಷಕ್ಕೇ 10 ವರ್ಷ ಹಿರಿಯವನೊಂದಿಗೆ ಮದುವೆ ಆಯಿತು.
ಮಾಡಲೇಬೇಕಾಯಿತು.
ಅವರಿಗೆ ಇಬ್ಬರು ಮಕ್ಕಳು, ಆ ಇಬ್ಬರಲ್ಲಿ ಒಬ್ಬರ ಮಗಳು.
ಆ ಮಗಳೇ ಶ್ರೀಮತಿ ಥರ್ಬೀ.
- ಯಾಕೆ ಇಲ್ಲಿಗೆ ಕರೆತಂದಿರಿ? - ನಾನು ನಿರ್ಧರಿಸಬೇಕಿತ್ತು.
ನಾನು ಗತಕಾಲದಲ್ಲೇ ಬದುಕಬಹುದು ಅಥವಾ
ನಡೆದಿದ್ದನ್ನು ಸ್ವೀಕರಿಸಬಹುದು.
ಆ ರೀತಿ ನಿಮಗೆ ನಡೆದಿದ್ದರೆ,
ಅದೇ ನನಗೂ ನಡೆಯುತ್ತೆ ಅನ್ನೋಕಾಗಲ್ಲ.
ಇದು ನಿನಗೇನಾಗುತ್ತಿದೆ ಅನ್ನೋದಲ್ಲ, ಪೆರ್ರಿ.
ಸರಿನಾ?
- ಈಗ, ಶ್ರೀಮತಿ ಥರ್ಬೀ. - ಹಾಂ.
ನಿಮಗೆ ಎಷ್ಟು ಕೊಡಬೇಕು?
ಇಲ್ಲ!
ಇದು ನನ್ನ ಸಿಗರೇಟಿನ ಸಮಯ.
ನಾನು ಮರೆಯಲಿ ಅಂತ ಮಂಪರು ಮಾತ್ರೆ ಕೊಡುತ್ತಿದ್ದೀರಿ,
ಆದರೆ ನನ್ನ ಮನಸ್ಸು ಚುರುಕಾಗಿದೆ.
ನನಗೆ ಅಲ್ಲಿರೋ ಗಡಿಯಾರ ಕಾಣುತ್ತೆ.
ನಿಮಗೆ ಎಷ್ಟು ಸಲ ಹೇಳಲಿ?
ಸ್ಯಾಲಿ...
ಏನಿದು ಗಲಾಟೆ?
ನನಗೆ ಬೇಕಿರೋದು ನಾನು ಪ್ರತಿ ದಿನ ಕೇಳುವ ಒಂದೇ ಒಂದು ಸಿಗರೇಟು, ಅಷ್ಟೇ,
ಅದಕ್ಕೆ ಯಾವಾಗಲೂ ಜಗಳವೇ.
ಇದು ನಿಮ್ಮ ಆರೋಗ್ಯಕ್ಕಾಗಿ ಜಗಳ.
ಆ ದೇವರು ನನ್ನ ವಿಧಿ ಬರೆದಾಗಿದೆ.
ಅವನು ನನ್ನ ಸಮಯವನ್ನು ನನಗೆ ವಾಪಸ್ ಕೊಡಲ್ಲ ಅಂದ್ರೆ,
ಇರುವುದರಲ್ಲೇ ಆನಂದಿಸುತ್ತೇನೆ.
ನನಗೆ ಅರ್ಥವಾಗುತ್ತೆ.
ಹಲೋ, ನಾನು ಆಟಂ.
ಮಸ್ಟಾಂಗ್ ಸ್ಯಾಲಿ.
ನೀವು ಸಮಯವನ್ನು ಗೌರವಿಸುತ್ತಿಲ್ಲ ಅಂತ ಗೊತ್ತಾ?
ಹಾಗಂದ್ರೆ ಏನು?
ಈ ರೀತಿಯ ವರ್ತನೆ ನಿಮ್ಮ ಸಮಯವನ್ನು ಕಸಿಯುತ್ತಿದೆ.
ನಿನಗೆ ಅದೆಲ್ಲಾ ಹೇಗೆ ಗೊತ್ತು?
ನೀವು ಬೇಸತ್ತಿರುವ ವಿಷಯದಿಂದಲೇ ಬೇಸತ್ತಿರುವ ಇನ್ನೊಬ್ಬರು
ನನಗೆ ಅದನ್ನು ತೋರಿಸಿದರು,
ದೇವರು ಮತ್ತು ಬ್ರಹ್ಮಾಂಡ ನಮ್ಮಲ್ಲಿ ಕೆಲವರಿಗೆ ಸಮಯ ಕೊಡುತ್ತಾರೆ,
ಅದನ್ನು ಸದುಪಯೋಗಪಡಿಸಿಕೊಳ್ಳುವುದು ನಮಗೆ ಬಿಟ್ಟಿದ್ದು.
ನಿಮ್ಮ ಸಿಗರೇಟ್ ನಿಮಗೆ ಸಿಗುತ್ತೆ ಅಂತ ಗೊತ್ತು,
ಮತ್ತೆ ಯಾಕೆ ಜಗಳ ಆಡ್ತಿದ್ದೀರಿ?
ನಿಮಗೆ ಯಾವುದರ ಬಗ್ಗೆ ಅಷ್ಟು ಭಯ?
ಸಮಯವನ್ನು ಹಾಳು ಮಾಡುತ್ತಿರುವ ನಿಮಗೆ ಯಾಕೆ ಇನ್ನಷ್ಟು ಸಮಯ ಕೊಡಬೇಕು?
ನೀನು ಯಾಕೆ ಇಷ್ಟು ಬುದ್ದಿವಂತೆ ಅಲ್ಲ?
ಸರಿ.
ಸರಿ, ಸ್ಯಾಲಿ.
ಸರಿ. ಧನ್ಯವಾದ. ಹೋಗೋಣ.
ಕೆನ್, ಅವಳನ್ನು ಇಲ್ಲಿಗೆ ಮತ್ತೆ ಕರೆತಾ.
ಹಾಂ.
ನೀವಿಬ್ಬರೂ ಆತ್ಮೀಯರಂತೆ ಕಾಣುತ್ತೀರಿ.
ನಾವು ಈ ಜನರನ್ನು ಹಣ ಕೇಳಲಾಗದು.
ಅವರ ಸ್ಥಿತಿಯೂ ಚೆನ್ನಾಗಿಲ್ಲ.
ಅವರು ಜಮೀನು ಕಳೆದುಕೊಳ್ಳುತ್ತಿಲ್ಲ.
ವೇನ್ ಪೆಟ್ಟಿಗ್ರು ಜೊತೆ ಇದ್ದಾನೆ.
- ಅವನಿಗೆ ಪಶ್ಚಿಮದ ಹುಲ್ಲುಗಾವಲು ಬೇಕು. - ನಮ್ಮ ಜೀವನ ಹಾಳಾಗಬೇಕು.
ಅದಕ್ಕಾಗಿಯೇ ನಾವು ಈ ಸಹಾಯವನ್ನು ಕೇಳಬೇಕು.
ಜನರ ಬಳಿ ನಮ್ಮ ಋಣ ಇದೆ.
ಬ್ಯಾಂಕಿನೊಂದಿಗೆ ಸೌಹಾರ್ದತೆ ಇದೆ.
ಅದರಲ್ಲಿ ಈ ಕಾಗದದ ಮೇಲಿರುವ ಜನಗಳಿಗಿಂತ ಹೆಚ್ಚಿನ ಹಣವಿದೆ.
ಕಾರಿನಲ್ಲಿ ಸಿಗುವೆ.
ಖಾತಾ ಪುಸ್ತಕ
ಬೈಸನ್ ವ್ಯಾಲಿ ಬ್ಯಾಂಕ್ ಆಫ್ ವಯೋಮಿಂಗ್
ಏನು ಹೇಳ್ತಾ ಇದ್ರಿ?
ಕ್ಷಮಿಸಿ.
ನಾವು ಹೇಳಿದಂತೆ, ಅಧಿಕ ಬಡ್ಡಿ ದರದ ಸಾಲಕ್ಕೆ ನಮಗೆ ಯಾವುದೇ ಅಭ್ಯಂತರ ಇಲ್ಲ,
ಯಾಕೆಂದರೆ ಪರಿಸ್ಥಿತಿಗಳು ಹಾಗಿವೆ.
ಟ್ರಕ್ಕುಗಳು ನಮ್ಮ ಒಡೆತನದಲ್ಲಿವೆ.
ಸಮಸ್ಯೆ ಏನಂದರೆ ಇಷ್ಟು ಮೊತ್ತದ ಸಾಲಕ್ಕೆ ನಿಮ್ಮ ಬಳಿ ಅಡವಿಡಲು ಏನೂ ಇಲ್ಲ.
ಅದು ನಮಗೆ ಗೊತ್ತಿದೆ.
ಬಟರ್ಫ್ಲೈ ಸ್ಟ್ರೋಕ್ ಪ್ರಶಸ್ತಿ 2011 ಲಿಂಡ್ಸೇ ಶಾಂಕ್ಲರ್ ಅವರಿಗೆ ಪುರಸ್ಕೃತ
ಲಿಂಡ್ಸೇ, ನನ್ನ ಕುಟುಂಬ ಈ ಬ್ಯಾಂಕಿನೊಂದಿಗೆ 80 ವರ್ಷ ವ್ಯವಹರಿಸಿದೆ.
ನನ್ನ ತಂದೆ, ನಿಮ್ಮ ತಂದೆ ಒಳ್ಳೆಯ ಸ್ನೇಹಿತರಾಗಿದ್ದರು.
ಆರ್ಥಿಕ ಹಿಂಜರಿತದ ಸಮಯದಲ್ಲಿ, ನಿಮ್ಮ ತಂದೆ ಮನೆ ಮನೆಗೆ ಹೋಗಿ
ಗ್ರಾಹಕರಿಗೆ ಉಳಿಯಲು ಬೇಡಿಕೊಂಡಾಗ, ನಾವು ಉಳಿದೆವು.
ಅದರ ವಿರುದ್ಧ ಯೋಚಿಸಲೂ ಇಲ್ಲ.
ಈ ಸಲ, ಪರಿಸ್ಥಿತಿ ನಮಗೆ ವಿರುದ್ಧವಾಗಿದೆ,
ನಿಮ್ಮ ತಂದೆ ಮನೆ ಮನೆಗೆ ಹೋದಂತೆ.
ನಿಷ್ಠೆ ಅನ್ನೋದು ನಿಮ್ಮ ಫಲಕದ ಮೇಲಿನ ಪದವಷ್ಟೇ ಆಗಿರಬಾರದು.
ಆಬಟ್ ಮಾತೇ ಸಾಕಾಗಿತ್ತು ಅನ್ನುವುದನ್ನು ನೆನಪಿಡಿ.
ಆಬಟ್ ಹೆಸರು, ಅದು...
ನಿಮ್ಮ ಮಗನ ಕೃತ್ಯದ ನಂತರ...
ಅದು ಹಾಗೇ ಉಳಿದಿಲ್ಲ.
ಕಕ್ಕಸು ಇರೋ ಕಡೆ ನೊಣಗಳು ಬರುತ್ತವೆ.
ಜೀವನವನ್ನು ಸ್ವಚ್ಛಗೊಳಿಸಿ, ಲಿಂಡ್ಸೇ, ನೊಣ ಇರಲ್ಲ.
ಹಾಂ! ದೇವರೇ!
ದರಿದ್ರ.
ಹಾಳಾದ್ದು!
$10,000 ಬೂಟುಗಳು.
ಹಾಂ.
ದರಿದ್ರದವನೇ.
ಥತ್ತೇರಿಕೆ, ಹಾಂ!
ನಾವು ಬರಬಹುದೆಂದು ನಿಮ್ಮ ತಂದೆ ಹೇಳಿದರು.
- ಹಾಂ. - ಆ ಬಡಪಾಯಿ ಹುಡುಗ ಎಲ್ಲಿದ್ದಾನೆ?
ನಡೆದದ್ದು ತುಂಬಾ ಘೋರ.
- ಪಡಸಾಲೆ ಒಳಗೆ ಬಲಗಡೆ ಇದ್ದಾನೆ. - ಹಾಂ. ಬಲಗಡೆ. ಹೋಗೋಣ.
ಹಾಂ.
ಧನ್ಯವಾದ.
ಹಾಯ್.
ಜೋಶುವಾ 1:9 ಹೇಳುತ್ತದೆ, "ದೃಢವಾಗಿ ಧೈರ್ಯದಿಂದಿರಿ.
"ಭಯಪಡಬೇಡಿ, ದಿಗಿಲು ಬೇಡ,
"ನೀವೆಲ್ಲಿಗೆ ಹೋದರೂ, ಭಗವಂತ ನಿಮ್ಮೊಂದಿಗೆ ಇರುತ್ತಾನೆ."
ನಮ್ಮ ದುಃಖದಲ್ಲಿ ಮಹಿಮೆ ಇದೆ,
ಸಂಕಟವು ಪರಿಶ್ರಮವನ್ನು ಉಂಟುಮಾಡುತ್ತದೆ.
ಪರಿಶ್ರಮವು ವ್ಯಕ್ತಿತ್ವವನ್ನುಂಟುಮಾಡುತ್ತೆ,
ವ್ಯಕ್ತಿತ್ವ ಭರವಸೆ ಉಂಟುಮಾಡುತ್ತದೆ.
- ಆಮೆನ್. - ಆಮೆನ್.
ನಿನಗಾಗಿ ನಾವಿದ್ದೇವೆ.
ಮಹಿಳೆಯರೇ.
ನಿನ್ನ ತಮ್ಮನನ್ನು ನೋಡಿಕೊಂಡಿದ್ದಕ್ಕೆ ದೇವರು ನಿನಗೆ ಒಳ್ಳೆಯದು ಮಾಡುವನು.
ಹಲೋ.
ನೀನು ಸತ್ತಿರುವೆ ಅಂದುಕೊಂಡಿದ್ದೆ.
ನಾನೂ ಅಷ್ಟೇ.
ಆದರೆ...
ರಾಯಲ್ ನನ್ನನ್ನು ಕರೆದೊಯ್ದರು.
ರಾಯಲ್?
ನನ್ನನ್ನು ಅವರ ಕುಟುಂಬದವಳು ಅಂದುಕೊಂಡಿದ್ದಾರೆ.
ಬಿಲ್ಲಿ.
ನಾವು ಪರಸ್ಪರರೊಳಗೆ ವಾಸಿಸುತ್ತೇವೆ.
ಅದನ್ನು ನಂಬುತ್ತೀಯಾ?
ಹೇ.
ನನ್ನ ತಮ್ಮ ನಿನ್ನಿಂದ ಗುಂಡೇಟು ತಿಂದನಾ?
ಹ್ಯಾಂಡ್ಸಮ್ ಗ್ಯಾಂಬ್ಲರ್ ಒಳಗೆ ಸಿಗು.
ಸರಿ. ಬನ್ನಿ.
ಪೈನ್ ರಿಡ್ಜ್ ಪ್ರೊಟೆಸ್ಟಂಟ್ ಚರ್ಚ್
ಹೇ, ನಾವು ಟಿಲ್ಲರ್ಸನ್ ಮನೆಯಿಂದ ಹೊರಟಾಗಿನಿಂದ ನೀನು ಸುಮ್ಮನಿದ್ದೀಯ.
ಎಲ್ಲವೂ ಆರಾಮಾ?
ಹಾಂ. ಅಂದರೆ, ಬಿಲ್ಲಿ ನನ್ನ ಗೆಳೆಯ.
ಗೊತ್ತು. ಅವನ ಚೇತರಿಕೆಗಾಗಿ ಪ್ರಾರ್ಥಿಸುತ್ತಿದ್ದೇವೆ.
ಪ್ರಾರ್ಥನೆ ಎಂದರೆ ಬಚ್ಚಿಟ್ಟುಕೊಳ್ಳುವುದಲ್ವಾ?
- ಅದು... - ಅದರಿಂದ ಜನರಿಗೆ ತಮ್ಮ ಬಗ್ಗೆ
ಒಳ್ಳೆಯ ಭಾವನೆ ಮೂಡಬಹುದು.
ಆದರೆ ಅದು ನಿಷ್ಕ್ರಿಯತೆ. ಸುಮ್ಮನೆ ಮೌನವಾಗಿ ಕುಳಿತಿರುತ್ತೀರಿ.
ಸುಮ್ಮನೆ ಮೌನವಾಗಿ ಕುಳಿತಿರುವುದರಿಂದ ಏನಾದರೂ ಸಮಸ್ಯೆಯೇ?
ಆ ಮಹಿಳೆ, ಸ್ಯಾಲಿಯನ್ನು ನೋಡಿ.
ಆಕೆಗೆ ಬೇಕಾಗಿದ್ದದ್ದು ಮಾತನಾಡಲು ಯಾರಾದರೂ ಒಬ್ಬರು ಅಷ್ಟೇ.
ಆಟಂ, ನೀನು ಸ್ಯಾಲಿಗೆ ಹೇಳಿದ್ದು ಆಕೆಗೇನೂ ಉಪಯೋಗವಾಗಿಲ್ಲ.
ಅಂದರೆ, ಸ್ಯಾಲಿ ಜೊತೆ ಐದು ನಿಮಿಷ ಕಳೆದು ನಿನಗೆ ಜ್ಞಾನೋದಯವಾಗಿದೆಯೇ?
ಕ್ರಿಸ್ತನನ್ನು ಶಿಲುಬೆಗೆ ಯಾಕೆ ನೇತುಹಾಕಿದರು ಅಂತೀರಿ, ಪಾದ್ರಿಯವರೇ?
ಯಾಕೆಂದರೆ ಆತ ದೇವರ ಮಗ.
ನಿಜ ಹೇಳಿದ್ದಕ್ಕೆ ಆತನನ್ನು ಶಿಲುಬೆಗೇರಿಸಿದರು.
ನಿಮಗೆ ಭಯವಾಯಿತು ಅನ್ಸುತ್ತೆ.
ಆ ಹೆಂಗಸಿಗೆ ನಾನು ಸತ್ಯ ಹೇಳಿದ್ದು ನೋಡಿ ನಿಮಗೆ ಭಯವಾಗಿರಬೇಕು.
ಆಟಂ, ನೀನು ಆಕೆಗೆ ಹೇಳಿದ್ದು ಚಿಲ್ಲರೆ ಕಾಸಿನ ಉಪದೇಶ.
ಸ್ಯಾಲಿಯ ತಲೆಗೆ ಆಘಾತಕಾರಿ ಏಟು ಬಿದ್ದಿದ್ದು,
ಕೇಳುವವರಿಗೆ ಅದೇ ಕಥೆಯನ್ನು ಹೇಳುತ್ತಿರುತ್ತಾಳೆ.
ನೀನು ನಾಳೆ ಹೋದರೆ, ಅವಳಿಗೆ ನಿನ್ನ ನೆನಪಿರಲ್ಲ
ಮತ್ತು ಎಲ್ಲವನ್ನೂ ಮತ್ತೆ ಹೇಳುತ್ತಾಳೆ.
ಇವತ್ತು ಯಾವುದರಿಂದ ತಪ್ಪಿಸಿಕೊಳ್ಳಲು ಇಲ್ಲಿಗೆ ಬಂದೆ?
ನಾನು ಜನರಿಗೆ ಸಹಾಯ ಮಾಡಬೇಕು.
ಹಾಗಿದ್ದರೆ ನೀನು ಸೇವೆ ಮಾಡುವುದನ್ನು ಕಲಿಯಬೇಕು. ನಿಜವಾದ ಸೇವೆ.
ನೀನು ಅದನ್ನೇ ಮಾಡಬೇಕಂತಿದ್ದರೆ, ಇಲ್ಲಿ ನಿನಗೆ ಯಾವಾಗಲೂ ಸ್ವಾಗತ.
ಶುಭದಿನ.
- ಧನ್ಯವಾದ, ಪಾದ್ರಿ. - ನಿನಗೆ ಧನ್ಯವಾದ.
ಚಿಕ್ಕವನಾಗಿದ್ದಾಗ ನಿಮ್ಮ ಜೊತೆ ಇದನ್ನು ಮಾಡುತ್ತಿದ್ದೆ.
- ನಾನು ಮಾಡಬಹುದೇ? - ಖಂಡಿತ.
ರೆಬೆಕ್ಕಾ ನನ್ನನ್ನು ಯಾಕೆ ಬಿಟ್ಟು ಹೋದಳೋ, ಆದರೆ ಹೋದಳು.
ನಮ್ಮ ಮಗಳು ಬೇಡವೆಂಬಂತೆ ನನ್ನ ಬಳಿ ಬಿಟ್ಟು ಹೋದಳು.
ಆಮೇಲೆ ಎಲ್ಲವೂ ಹಾಳಾಯಿತು.
ನಾನಿದ್ದ ನೋವಿನಲ್ಲಿ, ನಾನು...
...ಯಾರನ್ನಾದರೂ ಕೊಲ್ಲುವೆ ಅಥವಾ ಏಮಿಯನ್ನು
ಬಿಡುವೆ ಅಂದುಕೊಳ್ಳಲಿಲ್ಲ.
- ಆದರೂ ಮಾಡಿದೆಯಲ್ಲ. - ಹೌದು.
ಎಲ್ಲವನ್ನೂ ಸರಿಪಡಿಸಲು ನೋಡುತ್ತಿರುವೆ.
ನಿನಗೆ ನೀನೇ ಸುಳ್ಳು ಹೇಳುತ್ತಿರುವೆ.
ಇಲ್ಲ.
ನಿಮಗೆ ಗೊತ್ತಿಲ್ಲ.
ನನಗಿಂತ ಚೆನ್ನಾಗಿ ಯಾರು ಬಲ್ಲರು?
ವ್ಯತ್ಯಾಸವೆಂದರೆ, ನನಗಾಗ ಎಂಟು ವರ್ಷ, ಮತ್ತು ಅದು ಆಕಸ್ಮಿಕ.
ನೀನು ಮಾಡುವುದು ನಿನಗೆ ಗೊತ್ತಿತ್ತು. ನೀನು ಬೆಳೆದ ಗಂಡಸು.
ಹೌದು, ನೀವು ಒಳ್ಳೆಯ ತಂದೆ ಎನ್ನುವಂತೆ ಆಡಬೇಡಿ.
ಸಮಾಧಾನ ಆಯ್ತಾ? ನೋವು ಕಡಿಮೆ ಆಯ್ತಾ?
ಇಲ್ಲ.
ಧನ್ಯವಾದಗಳು.
ಹೇ.
ನಿನಗೂ ಗುಂಡು ತಗುಲಿತಾ?
ಅದಕ್ಕೇ ಹಾಗೆ ನಡೆಯುತ್ತಿದ್ದೀಯಾ?
ಕಾಡೆಮ್ಮೆಗಳು.
ಕಾಡೆಮ್ಮೆ.
ಆದರೂ ನಡೆಯುತ್ತಿದ್ದೀಯಲ್ಲ.
ನನ್ನ ತಮ್ಮನನ್ನು ಯಾಕೆ ನಿಯಂತ್ರಿಸುತ್ತಿದ್ದೀಯಾ?
ನಾನು ಅವನನ್ನು ನಿಯಂತ್ರಿಸುತ್ತಿಲ್ಲ.
ನಿನ್ನನ್ನು ನೋಡಿದ ತಕ್ಷಣ ಅವನ ಮುಖ ಹೊಳೆಯಿತು.
ಅವನಿಗೆ ದರ್ಶನಗಳಾಗಿವೆ.
ಆ ಕೂಪದಿಂದಲಾ?
ಇಲ್ಲಿಂದ ಹೋಗೋಣ.
ಕೂಪ ಈಗಿಲ್ವಾ?
ದೊಡ್ಡ ಗುಂಡಿ ಮುಚ್ಚಿಕೊಂಡಿತು. ನಾನು ಅಗೆದಂಥವು ಮುಚ್ಚಿದವು.
ಈಗಿಲ್ಲ.
ಮುಚ್ಚಿದೆ ಅಂದರೆ "ಈಗಿಲ್ಲ" ಅಂತಾನಾ?
ಇಷ್ಟು ಮಂದ ಬುದ್ಧಿಯಿಂದ ಹೇಗೆ ಯೋಚಿಸಿದೆ?
ಹುಷಾರು.
ಇವತ್ತು ತುಂಬಾ ಜನರನ್ನು ಎದುರಿಸಿದ್ದೇನೆ.
ಹೌದಾ, ಬೇರೆ ಯಾರನ್ನು ಎದುರಿಸಿದೆ?
ನಮ್ಮಪ್ಪ.
ನಿನಗೂ ಅವರಿಗೂ ಸರಿ ಹೋಗುತ್ತೆ.
ನಿಮ್ಮಿಬ್ಬರಿಗೂ ಬಿಲ್ಲಿ ಅದ್ಭುತ.
ಅವನು ಅದ್ಭುತವೇ.
ನೀನಲ್ಲ ಅಂತಲ್ಲ.
ಅವನು ಇನ್ನೂ ಚಿಕ್ಕ ಹುಡುಗನಂತೆ.
ಅವನ ಮೇಲೆ ನಿನಗೆ ಯಾಕಷ್ಟು ಕೋಪ?
ಎಲ್ಲವೂ ಅವನ ಪರವಾಗಿಯೇ ನಡೆಯುತ್ತೆ.
ಅದು ನಿಜವಾ ಅಥವಾ ನಿನಗೆ ಹಾಗನಿಸುತ್ತಾ?
ಅವನಲ್ಲಿ ನಿನಗೇನು ಕಾಣುತ್ತೆ?
ಬಿಲ್ಲಿ ಮುಂದಾಗುವುದನ್ನು ನೋಡಿದ್ದಾನೆ.
ಖಚಿತವಾ?
ನೀನೇನು ನೋಡಿದೆ?
ನಿನ್ನನ್ನು ನೋಡಿದೆ.
ನೀನು ಶಕ್ತಿಶಾಲಿಯಾಗಿದ್ದೆ.
ಒಂದು ಪ್ರಬಲ ಕೈ ನಿನ್ನನ್ನು
ಸ್ಪರ್ಶಿಸಿದ ಹಾಗೆ.
ಅನೇಕ ಜನರು ನಿನ್ನನ್ನು ನೋಡಿದರು,
ಆದರೆ ನನಗೆ ಬಿಲ್ಲಿ ಕಾಣಲಿಲ್ಲ.
ನಾನು ನೋಡಬೇಕು.
ನೀನು ಕೂಪದೊಳಗೆ ಹೋಗಿದ್ದೀಯ.
ಖನಿಜವನ್ನು ಪಡೆಯಲಿಲ್ಲವೇ?
ಅದನ್ನು ಪಡೆಯಬಹುದು ಅಂತ ಗೊತ್ತಿರಲಿಲ್ಲ.
ನಿನ್ನ ಹತ್ರ ಏನಾದರೂ ಇದೆಯಾ?
ಇಲ್ಲ.
- ನಿನಗೇನಾದರೂ ಕಾಣಿಸಿದರೆ... - ಹೇಳುತ್ತೇನೆ.
ನಾನು ಹೊರಡಬೇಕು.
ನಿನ್ನನ್ನು ಬಿಡಬೇಕಾ?
ನಾವು ಅದೇ ಕಡೆ ಹೋಗುತ್ತಿದ್ದೇವೆ.
ಲೂಕ್! ಲೂಕ್!
ಲೂಕ್!
ಅಪ್ಪ ಇಲ್ಲಿದ್ದಾರೆ. ನಾನಿಲ್ಲಿದ್ದೀನಿ. ನಿನ್ನ ಅಪ್ಪ ಇಲ್ಲಿದ್ದಾರೆ.
ನಿನಗೆ ಏನಾಗಿಲ್ಲ. ನಾನಿದ್ದೇನೆ.
ಕಾರು.
ನನಗೆ ಗೊತ್ತಾಯ್ತು. ಗೊತ್ತಾಯ್ತು.
ಸರಿ.
ತಗೋ.
ಹಾಂ, ತಗೋ.
ಹಾಗೆ.
ನೀನು ಮೋಸಗಾತಿಯಾದರೆ, ಒಳ್ಳೆಯ ಮೋಸಗಾತಿಯೇ.
ನೀನು ಕೂಪವನ್ನು ನೋಡಿದೆ.
ನಿನಗೆ ನನ್ನನ್ನು ನೋಡುವ ಮೊದಲೇ ದರ್ಶನವಾಗಿತ್ತು.
ಹೌದು.
ನಿನಗೆ ಜೀವನದಲ್ಲಿ ಬೇಕಿರುವುದು ಏನು?
ಮುಖ್ಯವಾಗೋದು.
ಹೇ.
ಯಾಕೆ ಎಲ್ಲರೂ ಸಪ್ಪಗಿದ್ದೀರಿ?
ಮನೆಯನ್ನು ಹರಾಜಿಗೆ ಹಾಕಲಾಗಿದೆ.
ಬಿಲ್ಲಿ ಜೊತೆ ಇದ್ದ ಹುಡುಗಿ ಅವಳೇ. ಹುಚ್ಚಿ ಅವಳು.
ಮತ್ತೆ ನಮಸ್ಕಾರ.
ನಾನು ಆಟಂ.
ನಮಗೆ ಹುಚ್ಚಿಲ್ಲದಿದ್ದರೇನೇ ನಾವು ಬಡವರು.
ಮನೆ ಏಕೆ ಹರಾಜಿಗಿದೆ?
ಅದನ್ನು ಆಮೇಲೆ ಮಾತಾಡೋಣ.
ಸಂಕಷ್ಟದ ಕೃಷಿ ಸಾಲಗಳ ಬಗ್ಗೆ ಬ್ಯಾಂಕಿನಲ್ಲಿ ಕೇಳಿದಿರಾ?
ಒಂದು ಬೆಳೆ ನೆಟ್ಟರೂ ಅರ್ಹರಾಗಬಹುದು.
ಈಗ ಆ ವಿಷಯ ಕೆದಕುವುದು ಬೇಡ. ದಯವಿಟ್ಟು.
- ಮರಿಯಾ ಮಾತನ್ನು ಕೇಳಿ. - ಪರವಾಗಿಲ್ಲ.
ನಿಮ್ಮ ಕಷ್ಟದ ಬಗ್ಗೆ ನನಗೆ ಬೇಜಾರಿದೆ,
ಆದರೆ ಈ ಪಾಲಿಗೆ-ಬಂದಿದ್ದು-ಪಂಚಾಮೃತ
ಅನ್ನೋ ಧೋರಣೆಯಿಂದ ನಿಮ್ಮ ಜಮೀನು ನಿಮಗೆ ದಕ್ಕಲ್ಲ.
ನಿಮಗೆ ಯಾವುದು ನೋವಾಗುತ್ತೋ, ರೆಟ್ಟಿಗೂ ಅದೇ ನೋವೇ,
ಮತ್ತು ನನಗದು ಬೇಡ.
ಶುಭರಾತ್ರಿ.
ಕೆಲವರು ಒಳ್ಳೆಯದಕ್ಕೇ ಹೇಳುತ್ತಾರೆ.
ಸೆಸಿ, ಅವರನ್ನು ಸುಮ್ಮನೆ ಬಿಡು.
ಸರಿ.
ಮನೆ ಏಕೆ ಹರಾಜಿಗೆ ಹೋಗುತ್ತಿದೆ?
ಪೆರ್ರಿ ಹೋದ.
ತಪ್ಪಿಸಿಕೊಂಡ ಅಂತಿದ್ದಾರೆ.
ಎಲ್ಲಿಗೆ ಹೋದ?
ಕೂಪದೊಳಗೆ ಹಾರಿದ.
ನಿನ್ನ ಜೊತೆ ಮಾತಾಡಿದ ನಂತರ.
ನಾನು ತರುವೆ, ನಾನು ತರುವೆ. ಹೇ, ಹೇ!
ನಮ್ಮ ಕೀಮೋಸಾಬಿಗಳಿಗೆ ಒಂದು ಸುತ್ತು ಕಾಮಿಕಾಜಿಗಳು.
ಹೇ, ಕೀಮೋಸಾಬಿ.
ಕೇಳಿ, ಸ್ನೇಹಿತರೇ.
ಸ್ನೇಹಿತರೇ?
ಈ ರಾತ್ರಿ ಎಷ್ಟು ಚೆನ್ನಾಗಿರುತ್ತೆ ಅಂದರೆ
ಮುಂದೆ ನೀನು ಮಾಂಸವನ್ನು ಬೇರೆ ಯಾರಿಂದಲೂ ಖರೀದಿಸುವುದಿಲ್ಲ.
- ಹಾಂ. ಸರಿ. - ಟಿಲ್ಲರ್ಸನ್ ಮಾಂಸ
ಈ ಊರಿನಲ್ಲಿ ಮತ್ತು ರಾಜ್ಯದಲ್ಲೇ ಅತ್ಯುತ್ತಮವಾದದ್ದು.
ದೇಶದಲ್ಲೇ ಅತ್ಯುತ್ತಮ.
ನಿನಗೆ ಒಂದೇ ಒಂದು ಕೆಲಸ ವಹಿಸಿದ್ದೆ,
ಒಡಹುಟ್ಟಿದವನನ್ನು ನೋಡಿಕೊಳ್ಳುವುದು.
ಆದರೆ ನಿನಗೆ ಮಾಡಲಾಗಲಿಲ್ಲ, ಅಲ್ವಾ?
ನಾನು ನರ್ಸ್ ಅಲ್ಲ.
ಅವನ ಅಗತ್ಯತೆಗಳನ್ನು ನೋಡಿಕೋ ಅಂದಿದ್ದೆ.
ನನ್ನ ಬಗ್ಗೆ ನೀವು ಇಷ್ಟು ಕೀಳಾಗಿ ಯೋಚಿಸಲು
ನಾನೇನು ಮಾಡಿದ್ದೇನೆ?
ನೀನು ಚಿಕ್ಕವನಾಗಿದ್ದಾಗಿನಿಂದ ಮಾಡಿರುವ ಪ್ರತಿ ನಡೆ
ಸ್ವಾರ್ಥ ಮತ್ತು ಸ್ವಯಂ ಕರುಣೆಯಿಂದ ಹುಟ್ಟಿದೆ.
ಸ್ವಾರ್ಥವೇ?
ನಾನು ಚಿಕ್ಕಂದಿನಿಂದಲೂ,
ಈ ಜಮೀನನ್ನು ಪ್ರತಿ ದಿನ ನಡೆಸಿದ್ದೇನೆ.
ನಾನು ನಿಮ್ಮಿಂದ ಬಯಸಿದ್ದು
ಒಂದು ಅಪ್ಪುಗೆಯಷ್ಟೇ.
ಇದೇ ಬೇಕು ತಾನೆ ನಿನಗೆ?
ನಿನ್ನ ಸ್ಥಿತಿಗೆ ನನ್ನನ್ನು, ಬಿಲ್ಲಿಯನ್ನು ದೂಷಿಸಲು ನಿನಗೆ ಕಾರಣಗಳು ಬೇಕು.
ಆದರೆ ನಾನು ನಿನಗೆ ಅವನ್ನು ಕೊಡಲ್ಲ.
ನಿನಗೆ ಗೊತ್ತಾ
ನನ್ನ ತಾಯಿ ನನಗೇನು ಹೇಳುತ್ತಿದ್ದರು ಅಂತ?
ದೊಡ್ಡ ಮಗನೇ ತನ್ನ ತಂದೆಯಿಂದ
ಜವಾಬ್ದಾರಿ ವಹಿಸಿಕೊಳ್ಳಬೇಕು ಎನ್ನುತ್ತಿದ್ದರು.
ತನಗೆ ಬಂದದ್ದನ್ನು ಬೆಳೆಸಬೇಕು.
ಅವನಿಗೆ ಹುತ್ತವೇ ಸಿಕ್ಕರೂ, ಅದನ್ನು ಬೆಟ್ಟವಾಗಿ ಬೆಳೆಸಬೇಕು.
ಮತ್ತು ಕಿರಿಯ ಮಗನ ಕರ್ತವ್ಯ,
ಕಿರಿಯ ಮಗನ ಕರ್ತವ್ಯ ತನ್ನ ತಂದೆ ತಾಯಿಯನ್ನು ಪ್ರೀತಿಸುವುದು,
ಮತ್ತು ಅವರ ಇಳಿವಯಸ್ಸಿನಲ್ಲಿ ಅವರನ್ನು ಚೆನ್ನಾಗಿ ನೋಡಿಕೊಳ್ಳುವುದು.
ಆದರೆ ನಿನಗೆ ಗೊತ್ತಾ,
ಮಧ್ಯದ ಮಗ ಏನು ಮಾಡಬೇಕು ಅಂತ?
ಅವನು ರಹಸ್ಯ ವಿಮಾ ಪಾಲಿಸಿಯಾಗಿರಬೇಕು.
ತುರ್ತು ಸಂದರ್ಭದಲ್ಲಿ
ಬಳಸಬಹುದಾದ ಸಾಧನದಂತೆ.
ಇವತ್ತು, ನಿನ್ನಿಂದ ಯಾವುದೇ ಪ್ರಯೋಜನ ಇಲ್ಲ ಅಂತ ಗೊತ್ತಾಯ್ತು.
ಹಾಗಾಗಿ ಹೇಳು, ನಿನ್ನಿಂದ
ನನಗೇನಾಗಬೇಕಿದೆ?
ಟ್ರೆವರ್ ನಿಮ್ಮನ್ನು ದ್ವೇಷಿಸುತ್ತಿದ್ದನು.
ನಾನೂ ದ್ವೇಷಿಸುತ್ತೇನೆ.
ಅದೇನಾ ನಿನ್ನ ಸತ್ಯ?
ನೀನು ನನ್ನ ಮನೆಯಲ್ಲಿ ಇರುವವರೆಗೂ ಅದರಿಂದ ಏನಾಗಲ್ಲ.
ಇನ್ನು ಬಿಲ್ಲಿಯನ್ನು ನೋಡಿಕೊಳ್ಳುವ ಚಿಂತೆ ನಿನಗಿರಲ್ಲ.
ಹೋಗಿ ನಿಮ್ಮಮ್ಮನ ಜೊತೆ ಇರು,
ನಿನ್ನ ಮನಸ್ಸಿನಲ್ಲಿ ಅದೇ ಇದ್ದರೆ.
ನನ್ನ ಮನಸಲ್ಲೇನಿದೆ ಅಂತ ತಿಳಿಯಬೇಕಾ?
ಅದರೊಳಗೆ ಏನಿದೆ ಅಂತ ನಿಮಗೆ ತೋರಿಸುತ್ತೇನೆ.
ನಿಮಗೆ ತೋರಿಸುತ್ತೇನೆ.
ಕಾತುರದಿಂದಿದ್ದೇನೆ.
ಅದರ ಮಧ್ಯೆ, ನೀನು ಅಲ್ಲಿರೋ
ನಿನ್ನ ಗೆಳೆಯ ಲೂಕ್ ಜೊತೆ ಅದನ್ನು ಯೋಚಿಸಬಾರದೇಕೆ?
ಏನೋ, ಬೇವರ್ಸಿ?
ನೀನಿಲ್ಲಿರೋದು ಸೆಸಿಲಿಯಾಗೆ ಗೊತ್ತಾ?
ಕೋಪದಲ್ಲಿರುವಂತಿದ್ದೀಯಾ. ಆರಾಮಿದ್ದೀಯಾ?
ನಾನು ಹೊರಗೆ ಹೋದಾಗ ಏನು ಮಾಡ್ತೀನಿ ಅನ್ನೋದು ನನ್ನಿಷ್ಟ, ಅರ್ಥ ಆಯ್ತಾ?
ಅರ್ಥವಾಯಿತು. ಟಿಲ್ಲರ್ಸನ್ ಅಂದರೆ ಟಿಲ್ಲರ್ಸನ್ನೇ.
ಹೇ, ನೀನು ನನ್ನ ಮೂಗು ಮುರಿದೆ!
ನಾನು ಅದನ್ನಷ್ಟೇ ಮಾಡಿದ್ದರೆ,
ನಿನ್ನ ಪುಣ್ಯ ಅಂದುಕೋ.
ಸೆಸಿಲಿಯಾ.
ವೇನ್.
ಒಳಗೆ ಬಾ.
ಧನ್ಯವಾದ.
ಏನಿಲ್ಲಿ ಬಂದೆ?
ನಿನ್ನಿಂದ ಒಂದು ಸಹಾಯ ಆಗಬೇಕಿತ್ತು.
ನನ್ನ ಜಮೀನನ್ನು ಉಳಿಸಿಕೊಳ್ಳಲು ನನಗೆ $500,000 ಸಾಲ ಬೇಕು.
$500,000?
ಇದು ಉಪಕಾರಕ್ಕಿಂತ ವಿಮುಕ್ತಿಯಂತಿದೆ.
ನನ್ನ ಕುಟುಂಬವನ್ನು ಕಾಪಾಡಬೇಕು.
ನನ್ನ ಕುಟುಂಬ ನಾಶ ಮಾಡಿದ ಮೇಲಾ?
ಇದು ರಾಯಲ್ ಬಗ್ಗೆ ಅಲ್ಲ.
ಯಾವಾಗಲೂ ರಾಯಲ್ ಬಗ್ಗೆಯೇ ಆಗಿದೆ.
ರಾಯಲ್, ರಾಯಲ್, ರಾಯಲ್.
ನಿನ್ನ ಮಾತಿನಲ್ಲಿಲ್ಲದಿದ್ದರೂ, ಕ್ರಿಯೆಯಲ್ಲಿತ್ತು.
ನಾನು ರಾಯಲ್ ಗೆ ಅಂಥ ಸಹಾಯ ಮಾಡಲ್ಲ.
ಸರಿ. ನಿನ್ನ ಸಮಯಕ್ಕೆ ಧನ್ಯವಾದ, ವೇನ್.
ನನಗೆ ಗೊತ್ತಿದ್ದ ಛಲಗಾತಿ ಸೆಸಿಲಿಯಾಗೆ ಏನಾಯಿತು?
ನನಗೆ ಸಾಕಾಗಿದೆ.
ನನ್ನ ಕುಟುಂಬವನ್ನು ಕಾಪಾಡಬೇಕು.
ನೀನು ಹೇಳಿದ ಅತ್ಯಂತ ಸತ್ಯವಾದ ಮಾತಿದು.
ನಾನು ಹಣ ಕೊಡುತ್ತೇನೆ.
ಒಂದು ಷರತ್ತಿನ ಮೇಲೆ.
ಇಲ್ಲ, ಇಲ್ಲ, ಇಲ್ಲ, ವೇನ್. ಇದು ಆಗುವುದಿಲ್ಲ.
- ಆಗುವುದಿಲ್ಲ. - ನನ್ನ ಮಾತನ್ನು ಕೇಳು.
ಹಳೆಯ ಕಾಲದ ಸಲುವಾಗಿ.
ಎಲ್ಲಿಗೆ ಹೋಗಿದ್ದೆ?
ವೇನ್ ನಮಗೆ ದುಡ್ಡು ಕೊಡುತ್ತಾನೆ.
ಅವನಿಗೆ ಪಶ್ಚಿಮದ ಹುಲ್ಲುಗಾವಲು ಕೊಟ್ಟು ಕ್ಷಮೆಯಾಚನೆ ಕೇಳಿದರೆ ಸಾಕಂತೆ.
ಕ್ಷಮೆಯಾಚನೆಯಾ?
ಯಾರಿಂದ ಕ್ಷಮೆಯಾಚನೆ?
ನಿನ್ನಿಂದ.
ಯಾವುದಕ್ಕಾಗಿ?
ಅವನಿಂದ ನನ್ನನ್ನು ಕಸಿದಿದ್ದಕ್ಕಾಗಿ. ಅವನ ಮಾತಿದು. ನನ್ನದಲ್ಲ.
ಅದನ್ನು ಇಲ್ಲಿ ಹೇಳುತ್ತಿದ್ದೀಯಾ.
ನಮ್ಮ ಕುಟುಂಬವನ್ನು ಉಳಿಸಲು.
- ನನ್ನ ಹೆಸರು, ಕುಟುಂಬದ ಹೆಸರು ಉಳಿಸಲು, ರಾಯಲ್! - ನಿನ್ನ ಹೆಸರಾ?
ನಿನ್ನ ಹೆಸರು!
- ರಾಯಲ್ ಆಬಟ್. - ಸಮ್ನರ್, ಸೆಸಿಲಿಯಾ.
ನನ್ನ ಹೆಸರು ರಾಯಲ್ ಸಮ್ನರ್!
ರಾಯಲ್?
ಜಾಯ್?
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ
ಸೃಜನಶೀಲ ಮೇಲ್ವಿಚಾರಕರು ಮಧುರಾ ಸುಬ್ರಹ್ಮಣ್ಯ